प्रधान मंत्री उज्ज्वला योजना

प्रधानमंत्री उज्ज्वल योजना भारत के गरीब परिवारों की महिलाओं के चेहरों पर खुशी लाने के उद्देश्य से केंद्र सरकार द्वारा 1 मई 2016 को शुरू की गई एक योजना है। इस योजना के अंतर्गत गरीब महिलाओं को मुफ्त एलपीजी गैस कनेक्शन मिलेंगे।

केंद्र सरकार द्वारा शुरू की गई इस योजना से गरीब महिलाओं को जल्दी ही मिट्टी के चूल्हे  से आजादी मिल जाएगी। इस योजना का मुख्य उद्देश्य ग्रामीण क्षेत्रों में खाना पकाने के लिए उपयोग में आने वाले जीवाश्म ईंधन की जगह एलपीजी के उपयोग को बढ़ावा देना है। योजना का एक मुख्य उद्देश्य महिला सशक्तिकरण को बढ़ावा देना और उनकी सेहत की सुरक्षा करना भी है। 

गरीब परिवार की महिला सदस्यों को मुफ्त रसोई गैस (एलपीजी) कनेक्शन मुहैया कराने के लिए मंत्रिमंडल ने 8,000 करोड़ रुपये की योजना को मंजूरी दी है।
नारा-स्वच्छ ईंधन बेहतर जीवन

सरकार ने ईंधन के दाम बढ़ने पर मई, 2022 में उज्ज्वला योजना के लाभार्थियों को 200 रुपये प्रति सिलेंडर सब्सिडी प्रदान की। अक्टूबर, 2023 में इसे बढ़ाकर 300 रुपये कर दिया।

केंद्र सरकार द्वारा घोषित एलपीजी की कीमतों को कम करने का निर्णय, व्यक्तियों पर वित्तीय तनाव को कम करने और उनके कल्याण को बढ़ाने के हमारे निरंतर प्रयास में एक महत्वपूर्ण कदम है। यह कटौती आवश्यक वस्तुओं को किफायती दरों पर अधिक सुलभ बनाकर हमारे नागरिकों के कल्याण को प्राथमिकता देने के प्रति हमारे अटूट समर्पण को रेखांकित करती है।

 आवेदन प्रक्रिया 
उज्ज्वल योजना में रसोई गैस प्राप्त करने के लिए आवेदन करना बहुत ही आसान है। इसके लिए बस आप के पास बीपीएल (गरीबी रेखा) का कार्ड होना आवश्यक है इच्छुक उम्मीदवार जो इस योजना के तहत रसोई गैस कनेक्शन चाहते हैं उन्हें योजना का आवेदन पत्र भरकर अपने नजदीकी एलपीजी वितरण केंद्र में जमा कराना होगा।

दो पन्ने के आवेदन पत्र में सभी जानकारी भरकर जैसे आप का नाम, पता, आधार नंबर तथा जन धन बैंक खाता नंबर भरकर वितरण केंद्र पर जमा करवाना होगा। सभी जानकारी सही-सही दर्ज करने के बाद आप इसे जमा कर देवें जिसके बाद आपके द्वारा दर्ज की गई जानकारी तथा अन्य दसतवेजों की जांच करके आपका आवेदन स्वीकृत कर दिया जाएगा। आवेदन स्वीकृत होने के बाद आपको इस योजना के अंतर्गत मिलने वाले लाभ प्रदान कर दिए जाएंगे।

 प्रधानमंत्री उज्ज्वला योजना के लाभ:- 

 इस योजना के प्रारंभ होने से खाने पर धुंआ के असर से मृत्यु में कमी होगी। 
 इस योजना से छोटे बच्चे के स्वास्थ्य की समस्या कम होगी। 
 प्रधानमंत्री उज्ज्वला योजना के प्रारंभ होने से शुद्ध जल के प्रयोग से महिलाओं का स्वास्थ्य सुधरेगा।
 इस सरकारी योजना से अशुद्ध जीवाश्म इंधन के प्रयोग करने वाले वातावरण में कम प्रदूषण होगा। 
 इस योजना के शुरू होने से जंगलों की कटाई कम होगी।
 महिलाओं को स्वास्थ्य संबंधी समस्याओं को नहीं झेलना पड़ेगा।
 पर्यावरण प्रदूषण कम होगा जो हमारे पर्यावरण के लिए बहुत ही अधिक आवश्यक है।

 पीएम उज्जवला योजना लिस्ट 
सरकार द्वारा संचालित प्रधानमंत्री उज्जवला योजना में लाभार्थी महिलाओं की लिस्ट जारी की जाएगी। इस लिस्ट में सभी लाभार्थी महिलाओं की जानकारी होगी। यदि आपने भी इस योजना में आवेदन किया है तथा आप जानना चाहते है की आपको इस योजना का लाभ मिलेगा या नहीं तो आप इसकी लिस्ट में अपना नाम चेक कर सकते है। पीएम उज्जवला योजना लिस्ट 2024 की जानकारी आप ऑनलाइन चेक कर सकते है।

सन्दर्भ

बाहरी कड़ियाँ



श्रेणी:भारत में सरकारी योजनाएँ